மூலம் (பஞ்சாங்கம்)

மூலம் என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 19 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது மூல நட்சத்திரக் கோணப் பிரிவுக்குள் இருக்கும் காலம் மூல நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" மூலம் ஆகும்.

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பத்தொன்பதாவது நட்சத்திரமாகிய மூலம் 240° 00'க்கும் 253° 20'க்கும் இடையில் அமைந்துள்ளது.Raman, B. V., 1992. பக். 40. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் மூல நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.  இந்த நட்சத்திரம் முழுமையாக தனுசு இராசியில் அமைந்துள்ளது.

பெயரும் அடையாளக் குறியீடும்
இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி மூல நட்சத்திரப் பிரிவின் பெயர் அப்பிரிவுக்குள் காணப்படும் விருச்சிக விண்மீன் கூட்டத்தில் காணப்படும் ஒன்பது நட்சத்திரங்களைக் கொண்ட மூலத்தின் ε, ζ, η, θ, ι, κ, λ, μ மற்றும் ν இசுக்கோர்ப்பியோனிசு) பெயரைத் தழுவியது. மூலத்தின் சமசுக்கிருதப் பெயரான மூல (Mula) என்பது "மூலம்" அல்லது "வேர்" என்னும் பொருள் கொண்டது. இதன் அடையாளக் குறியீடு "வேர்களின் கட்டு" ஆகும்.

இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. மூல நட்சத்திரத்துக்குரிய மேற்படி இயல்புகள் பின்வருமாறு:வெங்கடேச ஐயர், இ., 2012. பக். 24.Harness, Dennis M., Masco, Maire M., The Nakshatras of Vedic Astrology: Ancient & Contemporary Usage .

சோதிடத்தில் மூலம்
மூல நட்சத்திரம் என்பது தனுசு ராசியில் அமைந்துள்ள ஒரு நட்சத்திரக் கூட்டமாகும். வானியலார் இதனை அண்டத்தின் மையம் (Galactic Center) என்று குறிப்பிடுகின்றனர். இந்தப் பகுதியில்தான் ஈர்ப்பு விசை மிக அதிகமாகக் கொண்ட கருந்துளை அமைந்துள்ளது. கருந்துளை என்பது ஒளியைக் கூடத் தப்பவிடாத அளவிற்கு அதீத ஈர்ப்புத்திறன் கொண்ட ஒரு விண்வெளிப் பொருளாகும். மூல நட்சத்திரத்தின் அதிபதியாகக் கருதப்படும் 'நிருதி' என்ற தேவதை, அழிவு மற்றும் மாற்றத்தைக் குறிப்பவர். இது கருந்துளையின் சிதைக்கும் மற்றும் மறுசீரமைக்கும் தன்மையோடு தத்துவ ரீதியாக ஒத்துப்போகிறது.

அறிவியல் ரீதியாகப் பார்த்தால், இந்தப் பிராந்தியத்தில் உள்ள நட்சத்திரங்கள் மிக வேகமான சுற்றுப்பாதையைக் கொண்டுள்ளன. இதற்குக் காரணம் அங்குள்ள கருந்துளையின் அபாரமான ஈர்ப்பு விசையே ஆகும். பழங்கால வானியல் குறிப்புகளில் இப்பகுதி 'மூலம்' அல்லது 'வேர்' என்று அழைக்கப்படுவதற்கு, இதுவே அண்டத்தின் மையப்புள்ளியாக இருப்பதே காரணமாக இருக்கலாம் என்று அறிஞர்கள் கருதுகின்றனர். எனவே, மூல நட்சத்திரம் என்பது வெறும் ஒரு விண்மீன் கூட்டம் மட்டுமல்லாமல், அண்டத்தின் ஆழமான மற்றும் மறைவான சக்திகள் உறையும் கருந்துளைப் பகுதியை நோக்கிய ஒரு வாயிலாகவும் அடையாளப்படுத்தப்படுகிறது.

கோள்கேதுதேவதை நிரிதி (அழித்தலுக்கான தேவதை)தன்மை கூர்மைசாதிபிராமண சாதிகோத்திரம்புலத்தியர்பால்அலிகுணம்இராட்சத குணம்இயற்கை மூலம்வாயுவிலங்குஆண் நாய்பறவைசெம்போத்து மரம்மராநாடிஇடை

குறிப்புகள்

உசாத்துணைகள்
 Raman, B. V., A Manual of Hindu Astrology, Raman Publications, Bangalore, 1992 (16th Edition).
 வெங்கடேச ஐயர், இ., இரகுநாத ஐயர், வெ., கரவருட வாக்கிய பஞ்சாங்கம், சோதிடப் பிரகாச யந்திரசாலை, 2012.
 Harness, Dennis M., Masco, Maire M., The Nakshatras of Vedic Astrology: Ancient & Contemporary Usage .

இவற்றையும் பார்க்கவும்
 நட்சத்திரம்
 இராசி

வெளியிணைப்புகள்
 astrojyoti.com - Moola nakshatra

பகுப்பு:சோதிட நட்சத்திரங்கள்